- Adrian Mutu a declarat după meci că CFR Cluj a dominat Farul în repriza a doua
- Farul – CFR Cluj s-a încheiat 1-1
Adrian Mutu nici nu concepea să piardă cu Farul, deşi echipa lui a egalat in-extremis. Arlind Ajeti a egalat cu un eurogol în minutul 82.
Ronaldo Deaconu a înscris în minutul 65, dar Mutu consideră că golul Farului a venit pe fondul unui joc mai bun al Farului.
Adrian Mutu nici nu concepea să piardă cu Farul, deşi CFR a egalat in-extremis, cu un eurogol: "Au dat gol la singura lor fază"
"Ce să spun… Au fost două reprize diferite, cred eu. În prima repriză am simţit puţin pressing-ul Farului.
În repriza a doua am dominat. O acţiune a noastră s-a transformat într-un gol al lor, singura fază pe care au avut-o în repriza a doua.
Trebuie să fructificăm ocaziile pe care le avem.
Până la urmă, punctul e punct, am jucat cu locul 4.
"De când sunt eu, repriza a doua tot timpul ne-a aparţinut"
După jocul din repriza a doua, meritam golul. De când sunt eu, repriza a doua tot timpul ne-a aparţinut. Ceea ce e un lucru bun, dar în acelaşi timp, trebuie să avem aceeaşi continuitate şi în prima repriză.
Cred că trebuie să avem mai multă personalitate, mai multă încredere în noi. În repriza a doua în toate meciurile am fost echipa mai bună.
(n.r.: despre lupta la titlu) Se înjumătăţesc punctele şi după aia vom vedea. Important e să câştigăm meciul următor. Să vedem şi cine intră în play-off, e luptă mare pentru ultimele locuri. Chiar Farul nu e matematic în play-off.
(n.r. despre progresul echipei faţă de mandatul lui Mandorlini) În 7 meciuri am pierdut doar o dată. Am avut două deplasări foarte dificile. De opt zile suntem pe drumuri, du-te, vino, meciuri grele. Cu echipa-revelaţie (n.r. Oţelul), care se ştie că e foarte agresivă, plus Farul, care e în luptă pentru play-off.
Am ieşit neînvinşi şi asta e cel mai important.
(n.r: Vrei să îl învingi pe Gică Hagi şi în play-off?) Bineînţeles. Nu numai pe el, pe toată lumea", a declarat Adrian Mutu pentru digisport.ro după Farul – CFR Cluj 1-1.
Jucătorii lui Adi Mutu continuă să spere la titlu, după Farul – CFR Cluj 1-1: "Lupta e deschisă" / "Facem toate calculele!"
Jucătorii lui Adi Mutu continuă să spere la titlu, după meciul Farul – CFR Cluj, scor 1-1, din penultima etapă a sezonului regulat. Fotbaliştii din Gruia sunt siguri că lupta continuă să fie deschisă, chiar dacă FCSB se poate distanţa la 14 puncte.
Tachtsidis, Ajeti şi Sava asigură că vor da totul pentru a aduce trofeul în Gruia. Se bucură că punctele se vor înjumătăţi la intrarea în play-off.
"Dacă aveam explicaţii, le rezolvam. E greu de spus acum. Vom vedea ce puteam face mai bine, vom analiza meciul. 11 puncte înseamnă mult faţă de FCSB, dar lupta încă este deschisă", a declarat Ajeti, marcatorul golului de senzaţie al CFR-ului, la finalul meciului, pentru digisport.ro.
"Când se va termina sezonul regulat, vom vedea la câte puncte în spate vom fi faţă de FCSB"
"A fost un meci greu, ambele echipe am avut şanse, deci cred că este corect rezultatul de egalitate. A fost un teren greu. Trebuie să continuăm şi vom vedea ce va fi în play-off.
Când se va termina sezonul regulat, vom vedea la câte puncte în spate vom fi faţă de FCSB. Vom face toate calculele şi trebuie să câştigăm toate meciurile. Cred că nu trebuie să mai primim astfel de goluri", a spus şi Tachtsidis.
"În primul punct nu am pierdut puncte, asta e faza. Măcar am făcut ceva. Dar e fotbal, nu poţi tot timpul să câştigi, ce să faci. La finalul campionatului o să vedem cât o să fie diferenţa de puncte", a reacţionat Sava.
Farul a ratat şansa de a se califica matematic în play-off-ul Ligii 1, cu o etapă înainte de finalul sezonului regulat. Golul superb înscris de Ajeti a încurcat-o pe trupa lui Gică Hagi.
Cum arată clasamentul actualizat din Liga 1:
1. FCSB – 61 de puncte
2. Rapid – 51 de puncte
3. CFR Cluj – 50 de puncte
4. Universitatea Craiova – 45 de puncte
5. Farul – 42 de puncte
6. Hermannstadt – 40 de puncte
7. UTA – 40 de puncte
8. U Cluj – 38 de puncte
9. Sepsi – 37 de puncte
10. Petrolul – 35 de puncte
11. Oţelul – 33 de puncte
12. Poli Iaşi – 32 de puncte
13. FCU Craiova – 31 de puncte
14. FC Voluntari – 27 de puncte
15. Dinamo – 26 de puncte
16. FC Botoşani – 20 de puncte
Ce meciuri mai sunt de disputat în această etapă a Ligii 1:
- U Cluj – FC Botoşani (duminică, 14:30)
- FCSB – Petrolul (duminică, 20:30)
- Sepsi – FC Voluntari (luni, 17:00)
- Universitatea Craiova – Rapid (luni, 20:00)